laion/Wikipedia-Exotic huggingface dataset:
דע את עצמך

"דע את עצמך" (באנגלית: Know thyself; ביוונית: Γνῶθι σαυτόν) היא אימרה פילוסופית שהייתה כתובה על המקדש לאל אפולו בדלפי. "דע את עצמך" היא הידועה מבין המקסימות הדלפיות (אנ'), והיא צוטטה ונותחה רבות לאורך ההיסטוריה. במסורת היוונית, האמירה יוחסה לשבעת חכמי יוון או לאל אפולו עצמו, אך מקורה בפועל כנראה בפתגם עממי. האזכור המפורש הקדום ביותר למקסימה הוא מהמאה ה-5 לפנה"ס של הפילוסוף היווני יון מכיהוס (אנ'), אם כי ייתכן שהפילוסוף הרקליטוס, שהיה פעיל במאה הקודמת לכך, התייחס אף הוא למקסימה זו ביצירותיו. המשמעות העיקרית של הביטוי, ביישומו המקורי, הייתה "דע את גבולותיך", או במובן של ידיעת מידת היכולות של האדם, ידיעת מקומו בסקאלה החברתית, או ידיעת עצמו כבן תמותה. אולם במאה ה-4 לפנה"ס, האימרה פורשה מחדש באופן דרסטי על ידי אפלטון, שסבר שפירושה, בגדול, הוא "דע את נשמתך". בכתבים מאוחרים יותר על הנושא, אחת התמות השכיחים הייתה שניתן לרכוש ידע על העצמי על ידי לימוד היקום, או ידע על היקום על ידי לימוד העצמי. זה הוסבר לעיתים קרובות במונחים של אנלוגיה מיקרוקוסמוס-מאקרוקוסמוס, הרעיון שאדם דומה מבחינה מבנית ליקום. נושא נוסף, שעל פי אפלטון ניתן לייחסו לאלקיביאדס, הוא שאדם יכול להכיר את עצמו רק על ידי התבוננות באנשים אחרים. סופרים נוצרים, יהודים ואיסלאמיים מצאו בכתבים מקבילות שונות למקסימה, שאיפשרו להם לדון בנושא הידע העצמי ללא התייחסות לכתבים פגאניים. בזמן הרפורמציה הפרוטסטנטית, תאולוגים נוצרים בדרך כלל פירשו את המקסימה כעיקרון המחייב, ראשית כל, ידיעה כי מקור הנשמה הוא באלוהים, ושנית, ידיעת חטא הטבע האנושי. בכתבים חילוניים של התקופה צצו כמה משמעויות חדשות; ביניהם, ש"דע את עצמך" היה ציווי לחקור את התכונות הפיזיקליות של גוף האדם. במהלך המאות ה-19 וה-20, רכשה האימרה כמה אסוציאציות חדשות. היא צוטטה תדיר בפילוסופיה ובספרות הגרמנית, על ידי מחברים כמו קאנט, הגל וגתה; היא צוטטה כאנלוגיה של טאט טוואם אסי (אנ'), אחת מ"האמירות הגדולות" של ההינדואיזם; והיא לקחה על עצמה תפקיד חשוב בדיסציפלינה המתפתחת של הפסיכואנליזה, שבה היא התפרשה כציווי להבין את הלא-מודע. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הראי"ה קוק, אורות הקודש, חלק א, פרק סד: קריאה להסתכלות עליונה, (עמ' פג) מדיה וקבצים בנושא דע את עצמך בוויקישיתוף
פסל אירופה

פסל אירופה (המכונה גם אחדות בשלום) הוא פסל המסמל שלום באמצעות אינטגרציה אירופית, ובו בזמן שואף להדגים את הסיסמה של האיחוד האירופי: "מאוחדים בגיוון". הוא ממוקם בגן של מנזר ואן מרלנט (הספרייה של הנציבות האירופית) ברובע האירופי של בריסל, בלגיה. הפסל עשוי משרף ומשקלו הוא כמעט 800 קילוגרם. הוא נחנך ב־9 בדצמבר 2003 על ידי ניל קינוק וויויאן רדינג, אשר היו אז סגן־נשיא הנציבות האירופית ונציבת האיחוד האירופי לתרבות בהתאמה. שנת 2003 הייתה "השנה האירופית של אנשים עם מוגבלויות", והצטרפות עשר מדינות חברות נוספות לאיחוד האירופי חיכתה מעבר לפינה. הפסל יוצר, עוצב, לוטש ונצבע על ידי ילדים לקויי ראייה בפיקוחו של האמן הצרפתי ברנרד רומיין, שרצה להוכיח כי נכות איננה גורם פוסל. הזרועות המשולבות בחוזקה, מסמלות את העמים המגוונים מבחינה תרבותית של אירופה, ומניפות יחד כדור המזכיר את דגל אירופה, אשר עליו מונחת יונת שלום. "Bernard Romain Australia". מדיה וקבצים בנושא פסל אירופה בוויקישיתוף אתר ברנרד רומיין נציבות אירופאית פסל אירופה, בביצוע "Statue of Europe Commission Européenne Bernard Romain", סרטון באתר יוטיוב
החלטה 2728 של מועצת הביטחון של האו"ם

החלטה 2728 של מועצת הביטחון של האו"ם, שהתקבלה ב-25 במרץ 2024, קוראת להפסקת אש מיידית במלחמת חרבות ברזל במהלך חודש הרמדאן שתוביל להפסקת אש קבועה ובת קיימא, לשחרור מיידי וללא כל תנאי של כל החטופים, ולהרחבת הסיוע ההומניטרי לאוכלוסייה ברצועת עזה. ההחלטה אושרה על ידי 14 מתוך 15 חברי המועצה בעוד שארצות הברית נמנעה. החלטה 2728 הוצעה על ידי עשר המדינות המתחלפות במועצת הביטחון, בעקבות הווטו שהטילו סין ורוסיה ב-22 במרץ 2024 על הצעת החלטה של ארצות הברית להפסקת אש בעזה. מועצת הביטחון של האו"ם, המונחית על ידי המטרות והעקרונות של מגילת האומות המאוחדות, מזכירה כאן את כל החלטותיה הרלוונטיות לגבי המצב במזרח התיכון, כולל השאלה הפלסטינית, חוזרת על דרישתה כי כל הצדדים יעמדו בהתחייבויותיהם על פי המשפט הבינלאומי, לרבות המשפט ההומניטרי הבינלאומי ודין זכויות האדם הבינלאומי, ובעניין זה מוקיעה כל התקפות נגד אזרחים ומטרות אזרחיות, כמו גם כל אלימות ופעולות איבה נגד אזרחים, וכל מעשה טרור, ומזכירה כי לקיחת בני ערובה אסורה על פי החוק הבינלאומי, תוך הבעת דאגה עמוקה מהמצב ההומניטרי ברצועת עזה, מכירה במאמצים הדיפלומטיים המתמשכים של מצרים, קטר וארצות הברית, שמטרתם להגיע להפסקת פעולות האיבה, לשחרור החטופים ולהגברת האספקה וההפצה של סיוע הומניטרי, דורשת הפסקת אש מיידית לחודש הרמדאן שתכובד על ידי כל הצדדים ותוביל להפסקת אש בת קיימא, וכן דורשת שחרור מיידי וללא תנאי של כל בני הערובה, וכן הבטחת גישה הומניטרית אליהם כדי לתת מענה לצרכיהם הרפואיים וההומניטריים, וכן דורשת מהצדדים לעמוד בהתחייבויותיהם על פי המשפט הבינלאומי ביחס לכל האנשים שבחזקתם; מדגישה את הצורך הדחוף להרחיב את זרימת הסיוע ההומניטרי ולחיזוק ההגנה על אזרחים בכל רצועת עזה וחוזרת על דרישתה להסרת כל החסמים למתן סיוע הומניטרי נרחב, בהתאם לחוק ההומניטרי הבינלאומי. וכן החלטות 2712 (2023) ו-2720 (2023); מחליטה להישאר מעורבת באופן פעיל בנושא. חברים קבועים במועצת הביטחון מודגשים מייד לאחר ההצבעה בירך מזכ"ל האו"ם, אנטוניו גוטרש, על ההחלטה בפוסט בטוויטר וכתב כי יש ליישם את ההחלטה. ראש ממשלת ישראל, בנימין נתניהו, אמר כי ההחלטה מחזקת את חמאס, ומעניקה לו תקווה שהקהילה הבינלאומית תכפה על ישראל הפסקת אש בלי שחרור החטופים. בנוסף, הוא ביטל משלחת ישראלית שעמדה לצאת לארצות הברית. המשקיף הקבוע הפלסטיני באו"ם, ריאד מנסור, בירך על ההחלטה תוך שהוא קורא לאכיפתה. בחמאס בירכו על ההחלטה, והצהירו כי הם מוכנים "לעסוק בתהליך חילופי שבויים מיידי שיוביל לשחרור אסירים משני הצדדים". החלטה 2735 של מועצת הביטחון של האו"ם פרנז פסיחי ואהרון בוקסרמן, ‏U.N. Security Council Passes Gaza Aid Resolution as U.S. Abstains, New York Times, 25 במרץ 2024 Gaza: Security Council passes resolution demanding ‘an immediate ceasefire’ during Ramadan - באתר האו"ם איתמר אייכנר, רוסיה וסין הטילו וטו: נדחתה הצעת ארה"ב להפסקת אש במועצת הביטחון, באתר ynet, 22 במרץ 2024 הפוסט בטוויטר - "מועצת הביטחון אישרה זה עתה החלטה מיוחלת על עזה, בדרישה להפסקת אש מיידית ולשחרור מיידי וללא תנאי של כל בני הערובה. יש ליישם את ההחלטה הזו. כישלון יהיה בלתי נסלח" Palestinian Envoy Says UN Resolution Must Be 'Turning Point' For Gaza - סוכנויות הידיעות UN Security Council passes resolution calling for Gaza ceasefire רפי ברג באתר ה-BBC, 25 במרץ 2024
ליגת הכדורגל הקנדית (2006)

ליגת הכדורגל הקנדית (באנגלית: Canadian Soccer League או בקיצור CSL ; בצרפתית: Ligue canadienne de soccer) היא ליגה חצי-מקצוענית הממוקמת במחוז אונטריו, ומחשיבה את עצמה כהמשך ההיסטורי של ליגת הכדורגל הלאומית הקנדית (CNSL). נכון לשנת 2023, הליגה מורכבת משבעה מועדונים, כולם ממוקמים באונטריו. העונה נמשכת בדרך כלל ממאי עד אוקטובר, כאשר רוב המשחקים משוחקים בסוף השבוע, ולאחר מכן פורמט פלייאוף שקובע את המנצח. הליגה הוקמה בשנת 1998 בתור ליגת הכדורגל המקצוענית הקנדית (CPSL) מתוך שיתוף פעולה של איגוד הכדורגל של אונטריו (OSA) עם ליגת הכדורגל הלאומית הקנדית. בשנת 2006 שונה שם הליגה לשמה הנוכחי, כחלק מסדרת רפורמות. בשנת 2010 הצטרפה לאיגוד הכדורגל של קנדה כליגה שלישית (אזורית) רשמית, והיא אף כללה ליגת משנה משלה, וסך הכל 28 קבוצות בשיאה ב-2012. באותה שנה התפרסמו ראיות לשוחד והטיית משחקים בליגה, בעקבותיהם הוצאה לבסוף הליגה מהתאחדות הכדורגל הרשמית, ומספר המועדונים החברים בה פחת בהדרגה. כיום ישנם שבעה מועדונים בליגת הפוטבול הקנדית. באופן מסורתי, במהלך עונת הליגה, קבוצות שיחקו לוח זמנים מאוזן של 18 או 22 משחקים מאפריל/מאי עד אוקטובר/נובמבר, כאשר שמונה הקבוצות המדורגות המובילות עלו לפלייאוף. בתום כל עונה, המועדון עם הכי הרבה נקודות מוכתר לאלוף העונה הסדירה. ליגת הפוטבול הקנדית ערכה בעבר טורניר נוק-אאוט המכונה "גביע קנדה הפתוחה" בכל עונה בליגה. "Who We Are – Canadian Soccer League". ארכיון מ-26 במאי 2014. נבדק ב-10 בפברואר 2020. {{cite web}}: (עזרה) Jose, Colin (2001). On-Side - 125 Years of Soccer in Ontario. Vaughan, Ontario: Ontario Soccer Association and Soccer Hall of Fame and Museum. p. 115. "Canadian Soccer League - Clubs". Canadian Soccer League (באנגלית אמריקאית). ארכיון מ-11 ביולי 2015. נבדק ב-9 באוקטובר 2021. {{cite web}}: (עזרה) Avey, Brian (20 באוגוסט 1997). "New Professional Soccer League Launched Canadian Professional Soccer League (Ontario Division) Will Kick-off in 1998". Ontario Soccer Association. אורכב מ-המקור ב-3 במרץ 2016. נבדק ב-19 באפריל 2009. {{cite news}}: (עזרה) Da Costa, Norman. "Canada to kick off pro league in May". Toronto Star. "CPSL - Canadian Professional Soccer League". 19 באוגוסט 2003. אורכב מ-המקור ב-19 באוגוסט 2003. נבדק ב-20 בדצמבר 2017. {{cite web}}: (עזרה) "CPSL - Canadian Professional Soccer League". 19 ביולי 2003. אורכב מ-המקור ב-19 ביולי 2003. נבדק ב-20 בדצמבר 2017. {{cite web}}: (עזרה) אתר האינטרנט הרשמי של ליגת הכדורגל הקנדית ליגת הכדורגל הקנדית, ברשת החברתית אקס (טוויטר) ליגת הכדורגל הקנדית, סרטונים בערוץ היוטיוב
Trilogy (אלבום של אניגמה)

Trilogy (בעברית: טרִילוֹגִיָה) הוא מארז תקליטורים של הפרויקט המוזיקלי הגרמני אניגמה. המארז כולל את שלושת אלבומי האולפן הראשונים של אניגמה, MCMXC a.D. (1990), The Cross of Changes (1993) ו-Le Roi Est Mort, Vive Le Roi! (1996), ואת כל ההוצאות של הפרויקט בין השנים 1990–1996. בממלכה המאוחדת זכה המארז להצלחה כאשר נמכר בלמעלה מ-60,000 עותקים בסך הכול. האלבום כולל את כל הרצועות והשירים הנכללים בשלושת האלבומים הבאים: MCMXC a.D. – אלבום הבכורה של אניגמה משנת 1990. The Cross of Changes – אלבום האולפן השני של אניגמה משנת 1993. Le Roi Est Mort, Vive Le Roi! – אלבום האולפן השלישי של אניגמה משנת 1996. יחד, יוצרים השלושה מעין טרילוגיה של יצירות הפרויקט בין השנים 1990–1996. Trilogy באתר Discogs Trilogy (באנגלית), נבדק ב-2024-03-25 "British album certifications – Enigma – Trilogy"
The Eyes of Truth

"The Eyes of Truth" (בעברית: "עֵינֵי הָאֱמֶת") הוא שיר של הפרויקט המוזיקלי הגרמני אניגמה. הוא פורסם ב-11 באפריל 1994 כסינגל השני מתוך אלבום האולפן השני שלהם, The Cross of Changes (1994). בדומה ל-"Age of Loneliness", הוא כולל דגימות של מוזיקת פולק מונגולית (בעיקר אלסין גאזרין זרגלי (Алсын газрын зэрэглээ)) ודגימות שנלקחו מאלבומה של אן דאדלי, Songs from the Victorious City. הוא מכיל גם דגימות מהשיר "Ultraviolet (Light My Way)" של U2, "Kiss That Frog" של פיטר גבריאל, שידורים חוזרים של נאס"א שנדגמו מ-"Mare Tranquillitatis" בביצוע ואנגליס ו-"Dreaming While You Sleep" של ג'נסיס. הווידאו קליפ הנלווה של "The Eyes of Truth" צולם ובוים באזורים הכפריים של נפאל. בספוטיפיי צבר השיר למעלה מ-13 מיליון השמעות. תקליטור סינגל "The Eyes of Truth" (עריכת רדיו) – 4:36 "The Eyes of Truth" (גרסת האלבום) – 7:27 "The Eyes of Truth" (גטרדמרונג מיקס: "דמדומי האלים") – 7:17 "The Eyes of Truth" (גרסת דאב) – 5:34 מידע על הסינגל "The Eyes of Truth" באתר מיוזיק בריינז מידע על היצירה "The Eyes of Truth" באתר Discogs סרטון השיר "The Eyes of Truth" באתר יוטיוב The Eyes Of Truth, 1993-01-01, נבדק ב-2024-03-25 Songs of the Victorious City, נבדק ב-2024-03-25 The Cross of Changes (CD liner notes). Enigma. Virgin Records. Enigma - The Eyes Of Truth (Official Video), נבדק ב-2024-03-25 "Enigma – The Eyes of Truth" "Single Releases". Music Week: 21. 30 באפריל 1994. {{cite journal}}: (עזרה)
Age of Loneliness

"Age of Loneliness" (בעברית: "עִדַּן הַבְּדִידוּת") הוא שיר של הפרויקט המוזיקלי הגרמני אניגמה. הוא פורסם ב-8 באוגוסט 1994 כסינגל השלישי מתוך אלבום האולפן השני שלהם, The Cross of Changes (1994). את השיר הוציאו חברות התקליטים וירג'ין רקורדס ו-EMI רקורדס ברחבי העולם. השיר דורג במקום התשעה-עשר במצעד הסינגלים הסקוטי. בספוטיפיי צבר השיר למעלה מ-9 מיליון השמעות. אפשר להתייחס לשיר כגרסת רמיקס לשיר מוקדם יותר של אניגמה, "Carly's Song", שבו השיר היה במקור פשוט ובעל בקצב איטי יותר. על השירה אחראית זמרת הפופ הגרמנייה סנדרה. הפזמון בשיר זה הוא ממקור מונגולי ויש בו גוון של מזמור גרגוריאני. הוא מבוסס על השיר הארוך המסורתי המונגולי, "Tosonguyn Oroygoor", שבוצע על ידי Dechinzundui Nadmid. עבור גרסת "מיקס קלאב אניגמטי", נעשה שימוש בצלילי קוד מורס שנותנים לו גוון מהיר יותר. בקוד המורס נאמר ”אני אוהב אותך” (”I love you”). ברמיקס של "ג'אם & ספון", השיר מתחיל בקטע פסנתר קצר ורגוע. אנג'לה לואיס מ-NME כתבה, ”מדובר במזמור סינת'י, השזור בקצב דאנס מבעבע [...] נראה שחברי אניגמה הוציאו עוד קוקטייל של פופ מתוחכם”. הרקע של העטיפה הבודדת לרוב בצבע לבן (או בז') ובמרכזה קלף טארוט. ניתן לראות את הדמות בכרטיס כקוסם במבט ראשון, אך האדם הוא למעשה סנטה קלאוס רזה שמעלה באוב צעצועים. המספר "7" המופיע בארבע פינות הקלף מציין שהשיר הוא הרצועה השביעית ב-The Cross of Changes. תקליטור סינגל "Age of Loneliness" (עריכת רדיו) – 4:14 "Age of Loneliness" (עריכת רדיו קלאבי) – 3:31 "Age of Loneliness" (קלאב מיקס אניגמטי – 128 BPM) – 6:23 "Age of Loneliness" (ג'אם & ספון רמיקס – 93 BPM) – 6:23 "Age of Loneliness" (גרסת האלבום) – 5:19 מידע על הסינגל "Age of Loneliness" באתר מיוזיק בריינז מידע על היצירה "Age of Loneliness" באתר Discogs סרטון השיר "Age of Loneliness" באתר יוטיוב Enigma – Age of Loneliness, נבדק ב-2024-03-25 "Official Scottish Singles Sales Chart Top 100" Age Of Loneliness, 1994-08-08, נבדק ב-2024-03-25 Song “Age of Loneliness (Carly’s Song)” - MusicBrainz, musicbrainz.org Release group “Carly’s Song” by Enigma - MusicBrainz, musicbrainz.org Norovbanzad - Under The Sun Of Placid World | Ghostarchive, ghostarchive.org Wayback Machine, web.archive.org, ‏2012-03-27 Release group “Age of Loneliness” by Enigma - MusicBrainz, musicbrainz.org Lewis, Angela (20 August 1994). "Singles". NME. p. 39. Retrieved 6 October 2023. Enigma – The Cross Of Changes
Out from the Deep

"Out from the Deep" (בעברית: "הַחוּצָה מֵהָעֹמֶק") הוא שיר של הפרויקט המוזיקלי הגרמני אניגמה. הוא פורסם בשנת 1994 כסינגל הרביעי והאחרון מתוך אלבום האולפן השני שלהם, The Cross of Changes (1994). את השיר הוציאו חברות התקליטים וירג'ין רקורדס ו-EMI רקורדס ברחבי העולם. עטיפת הסינגל היא גרסה פשוטה של The Cross of Changes. בשיר נעשה שימוש בפורמט רוק מסורתי יותר בהשוואה לצליל האלקטרוני של אניגמה. השיר מכיל דגימה מתוך "The Calling" של A Positive Life. מיכאל קרצו מבצע בו קטע שירה. במרוצת השנים, צבר "Out from the Deep" מיליוני השמעות בספוטיפיי. המילים של הבית השני זהות לאלו של רצועת הפתיחה של "Second Chapter". הווידאו קליפ שלו צולם והופק בלונדון. בקליפ לשיר, אותו ביים הבמאי הוונצואלי אנחל גרסיה (שבמקביל עם קליף גסט, זכה בתחרות Make My Video של MTV לשיר "True Blue" של מדונה ב-1986), צוללן נתקל בצוללת עתיקה דמוית אטלנטיס. הוא מתהלך בעיר בדומה לקליפ של "Sadeness (Part I)". עד מהרה הוא מבין שהוא יכול לנשום בלי בלון החמצן. בסופו של דבר, הוא מנסה ליצור קשר עם אישה בעלת יופי מוזר, כשקצות אצבעותיהן נוגעות, כל הדמויות מתעוררות מסביבם לחיים. בהמשך לכך, מוצג חורבן העיר. כל היצורים שקמו לתחייה חוזרים למצבם הקודם – ציורי קיר. עם זאת, החורבן משפיע גם על הצוללן. במהלך הקליפ, ניתן לשמוע את מיכאל קרצו שר ”לכן אנחנו כאן” (”That's why we are here”). תקליטור סינגל "Out from the Deep" (עריכת רדיו) – 4:27 "Out from the Deep" (גרסת רוק) – 6:44 "Out from the Deep" (טראנס מיקס 168 BPM) – 5:49 "Out from the Deep" (עריכת רדיו מקוצרת) – 3:30 מידע על הסינגל "Out from the Deep" באתר מיוזיק בריינז מידע על היצירה "Out from the Deep" באתר Discogs סרטון השיר "Out from the Deep" באתר יוטיוב Enigma – Out from the Deep, נבדק ב-2024-03-25 Enigma - Out From The Deep (Official Video), נבדק ב-2024-03-25 Out From The Deep, 1993-01-01, נבדק ב-2024-03-25 Enigma – Second Chapter, נבדק ב-2024-03-25
Voyageur (שיר)

"Voyageur" (בעברית: "נוֹסֵעַ") הוא שיר של הפרויקט המוזיקלי הגרמני אניגמה. הוא פורסם ב-29 בספטמבר 2003 כסינגל המוביל מתוך אלבום האולפן החמישי שלהם, Voyageur (2003). את השיר הוציאה חברת התקליטים וירג'ין רקורדס ברחבי העולם על גבי תקליטור נלווה. השיר כולל שירה נוספת של הזמרת סנדרה. "Voyageur" הוקלט באולפני א.ר.ט. שהיו אולפנים בביתו של מיכאל קרצו באי איביזה, ופורסם שנתיים לאחר הסינגל האחרון שהוציאו אניגמה, "Turn Around". הווידאו קליפ הנלווה שלו צולם בפראג, צ'כיה. גרסת הפרומו שלו שהופצה על גבי תקליט 12 אינץ' יצאה במהדורה מוגבלת. בווידאו קליפ הרשמי של "Voyageur", המתחיל בכך שרואים בחורה מבוהלת עם משקפי שמש כשהיא מנסה לגשש היכן נמצאת. סצנות משולבות בהן ניתן לראות מספר אנשים שונים מוצגות ולאחר מכן את אותה הבחורה כשהיא בתוך מונית. הצבעים של הקליפ נחשבים לקרים ודהויים. לאורכו של הקליפ מתחילה הבחורה לנוע בצורה רובוטית וכך גם הסובבים שלה. סצנה נוספת שצולמה במסעדה מגוללת את אותן התנועות. בסופו של הקליפ, ניתן לראותה כשהיא נכנסת לתוך בניין המגורים והצבעים מתחלפים לחמים. נכון לאוגוסט 2024 עומד מונה הצפיות של הקליפ על למעלה מ-3.5 מיליון צפיות. מידע על הסינגל "Voyageur" באתר מיוזיק בריינז מידע על היצירה "Voyageur" באתר Discogs סרטון השיר "Voyageur" באתר יוטיוב Voyageur, 2003-01-01, נבדק ב-2024-07-30 Enigma – Voyageur EnigmaVEVO (2009-03-10), Enigma - Voyageur (Official Video), נבדק ב-2024-07-30 Enigma – Voyageur
סלייס גמל

סלייס גמל בע"מ (בעבר "קל גמל") הוא בית השקעות ישראלי בבעלות משפחות גולדברג (51%) וטוקטלי (49%) הפועל החל משנת 2012. נכון לסוף 2023, החברה מנהלת נכסים בהיקף של כ-4.2 מיליארד ש"ח של כ-94,000 עמיתים במספר מסלולים: קופות גמל, קופות גמל להשקעה, קופות גמל בניהול אישי וקרנות השתלמות. בדצמבר 2023 מינתה רשות שוק ההון, ביטוח וחיסכון את אפי סנדרוב למנהל מיוחד בחברה, לאחר שנמצאו בה ליקויים בניהול קופות הגמל ובשל חשש כבד ליכולת השבת הכספים לעמיתים. בהמשך הוקפאו כספי העמיתים בחברה ואף יוחס לה ביצוע הונאת פונזי. פרשת סלייס נחשבת להונאת הכספים הגדולה ביותר של מוסד פיננסי מפוקח בהיסטוריה של מדינת ישראל[דרוש מקור]. היקף הכספים שאבדו מוערך ב-800 מיליון ש"ח (פי ארבעה מהיקף הכספים בפרשת המעילה בבנק למסחר). בפברואר 2023 החלה רשות שוק ההון בביקורת במהלכה נתגלו ליקויים חמורים בהתנהלות החברה המעלים חשש לכספי העמיתים המושקעים בחברה. בדצמבר 2023 מונה אפי סנדרוב, מנכ"ל חברת "עמיתים" למנהל המיוחד של החברה, בצעד תקדימי שלא נעשה כמוהו לגוף פנסיוני בהיסטוריה של מדינת ישראל. לפי סנדרוב, החברה השתמשה בכספים של עמיתים שהופקדו בקופות הגמל בניהול אישי כאמצעי תשלום לעמיתים אחרים של קופות גמל בניהול אישי, אשר ביצעו משיכה או ניוד, וזאת לפני שכספי העמיתים המושכים התקבלו מן הקרנות בהן השקיעו ואשר מהם הייתה אמורה החברה לבצע את תשלומי המשיכות או הניוד. כמו כן, החברה לא פתחה לכל עמית בקופת גמל אישית חשבון אצל חבר בורסה כפי שמחייב החוק וכן כ-800 מיליון ש"ח הושקעו בנכסים שאינם מותרים על פי חוק. אתר האינטרנט הרשמי של סלייס גמל אלמוג עזר, שאלות ותשובות כיצד נעלמו בן לילה 800 מיליון שקל של חוסכי סלייס, באתר כלכליסט, 30 במאי 2024 דו"ח רולניק | פרק 7 - שוד הפנסיה הגדול, סרטון בערוץ "כאן 11 - תאגיד השידור הישראלי", באתר יוטיוב (אורך: 42:53) גולן חזני, נחשף בכלכליסט רשות שוק ההון מינתה מנהל מורשה לחברת הגמל סלייס, באתר כלכליסט, 26 בדצמבר 2023; מאיה לוין, ‏רשות שוק ההון מאשרת: אפי סנדרוב מונה למנהל מורשה בחברת סלייס גמל, באתר גלובס, 25 בדצמבר 2023 גולן חזני, כרטיס אדום מהרגולטור: "סלייס נמצאת בהפרה נרחבת של הוראות דין מהותיות", באתר כלכליסט, 10 בינואר 2024 כ-800 מיליון שקל אבדו: "אירוע חסר תקדים של מעילה באמון החוסכים", באתר אייס, 25 ביוני 2024; שי קליין, רשות שוק ההון: הכספים האבודים ב'סלייס' - כ-900 מיליון ש', באתר ביזנעס, ‏25 ביוני 2024 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
סם גריידי

סמואל (סם) לואיס גריידי ה-3 (באנגלית: Samuel (Sam) Louis Graddy III;‏ נולד ב-10 בפברואר 1964) הוא אתלט עבר אמריקאי, סגן אלוף אולימפי (לוס אנג'לס 1984), סגן אלוף עולם באולם (פריס 1985), זוכה מדליית ארד באוניברסיאדה (אדמונטון 1983) וסגן המשחקים הפאן-אמריקאיים (קרקאס 1983) בריצת 100 מטר. אלוף אולימפי (לוס אנג'לס 1984), אלוף האוניברסיאדה (קרקאס 1983), אלוף המשחקים הפאן-אמריקאיים (קרקאס 1983) ושיאן עולם (1984–1990) בריצת שליחים 4x100 מטר. עם סיום קריירת האתלטיקה עבר לשחק מספר שנים פוטבול בנבחרות מהNFL. סם גריידי נולד ב-1964 בגפני, קרוליינה הדרומית וגדל באטלנטה. המשיך לימודיו באוניברסיטת טנסי, נוקסוויל, טנסי. כספורטאי התמחה בריצות קצרות ואף זכה בשתי מדליות אולימפיות ובהמשך שיחק בליגת ה־NFL. באוניברסיאדה שנערכה באדמונטון, קנדה זכה בשתי מדליות, זהב וארד. מדליית ארד בריצת 100 מטר בתוצאה של 10.42 שניות, אחרי שידי אימו מניגריה (10.33 שניות) ודסאי ויליאמס מקנדה (10.37 שניות). מדליית זהב בריצת שליחים 4x100 מטר בתוצאה של 38.5 שניות לפני קנדה (38.69 שניות) וברית המועצות (39.04 שניות). במשחקים הפאן-אמריקאיים שנערכו בקרקאס, ונצואלה זכה בשתי מדליות, זהב וכסף. מדליית כסף בריצת 100 מטר בתוצאה של 10.18 שניות, אחרי לאונרדו פנלוור (10.06 שניות) ולפני אוסוולדו לארה (10.21 שניות), שניהם מקובה ומדליית זהב בריצת שליחים 4x100 מטר בתוצאה של 38.49 שניות לפני קובה (38.55 שניות) וברזיל (39.08 שניות) באליפות ארצות הברית שנערכה בסן חוזה, קליפורניה זכה במדליית זהב בריצת 100 מטר בתוצאה של 10.28 שניות, לפני אמיט קינג (10.34 שניות) ומל לטני (10.35 שניות). באולימפיאדת לוס אנג'לס זכה בשתי מדליות, זהב וכסף. מדליית כסף בריצת 100 מטר בתוצאה של 10.19 שניות, אחרי בן ארצו קרל לואיס (9.99 שניות) ולפני בן ג'ונסון מקנדה (10.22 שניות) ומדליית זהב בריצת שליחים 4x100 מטר ביחד עם רון בראון, קלווין סמית וקרל לואיס בשיא עולם חדש של 37.83 שניות, לפני ג'מייקה (38.62 שניות) וקנדה (38.70 שניות). במשחקים העולמיים באולם, שנערכו בפריס, צרפת זכה במדליית כסף בריצת 60 מטר בתוצאה של 6.63 שניות אחרי בן ג'ונסון מקנדה (6.62 שניות) ולפני רונלד דסרואלס (אנ') מבלגיה (6.68 שניות). ב-1987, עם סיום לימודיו באוניברסיטת טנסי, חתם גריידי על חוזה משחקים בקבוצת דנוור ברונקוס מליגת הפוטבול האמריקאית. ב-1989 חתם בקבוצת "לוס אנג'לס ריידרז" (אנ') שם שיחק עד פרישתו מספורט ב-1992. בתקופה ששיחק פוטבול ב"לוס אנג'לס ריידרז" נרשמו לזכותו 18 תפיסות בהן עבר מרחק של 477 יארד (כ-440 מטר) ומתוכן השיג 3 טאצ'דאון. סם גריידי, באתר הוועד האולימפי הבין-לאומי סם גריידי, באתר olympedia.org סם גריידי, באתר התאחדות האתלטיקה הבין-לאומית סם גריידי, באתר Track and Field (גברים) סם גריידי, באתר worldathletics.org HISTORY OF US NATIONALS RESULTS: 100 METERS – MEN, באתר trackandfieldnews.com סם גריידי, באתר pro-football-reference.com סם גריידי, באתר אוניברסיטת טנסי מדורג 15 בעולם סם גריידי, באתר "לוס אנג'לס ריידרז"
X's

X's הוא אלבום האולפן השלישי של הלהקה האמריקאית Cigarettes After Sex. האלבום יצא לאור ב-12 ביולי 2024, על ידי חברות התקליטים פרטיזן רקורדס ו-Spanish Prayers. לאחר צאת אלבום האולפן השני של הלהקה, Cry ‏(2019), הם הוציאו מספר סינגלים שהוקלטו במהלך הסשנים של אלבומם בעל שם הלהקה. האלבום X's מייצג את המוזיקאי הראשי גרג גונזלס נוגע ב"בלדות פופ סלואו דאנס" של שנות ה-70 וה-80, בעוד המילים עוסקות ברומנטיקה ואינטימיות. לגונזלס, האלבום "מרגיש אכזרי". המוזיקאי חשף איך הוא בעצם צריך "לכתוב" ו"לשיר" על אובדן (של מערכת יחסים של ארבע שנים), במקום רק לדבר על זה שפשוט "ישרוט את פני השטח". רק אז, הוא יוכל "ללמוד מזה" או "לחיות" את זה מחדש במקום רק לנסות לשכוח מזה. הסינגל המוביל של האלבום, "Tejano Blue", יצא לאור ב-28 בפברואר 2024. האלבום הוכרז רשמית באותו יום. השיר נוצר בהשראת חייו של גונזלס בעיר הולדתו, אל פאסו, טקסס, שגם אמר: "גדלתי באל פאסו והמוזיקה של טג'אנו היא ענקית שם. אפשר היה ללכת להרבה ברים בעיר ולשמוע אמנים כמו סלינה, לוס אנג'לס אזולס ולה מאפיה מנגנים ברמקולים. זה היה באווירה סביבי אז, אבל תמיד דחיתי את זה ונמשכתי לכל דבר אחר שנמשכתי אליו באמת. שנים אחר כך, כשגרתי בניו יורק, סוף סוף התחלתי להאזין ל-"Como la Flor" של סלינה באותו זמן שגם הקשבתי לו. הרבה תאומים קוקטו. היה לי רעיון אז לנסות לשלב את שניהם איכשהו, מה שהרגיש קצת מוזר, אבל גם הרגיש כאילו זה בא ממקום אמיתי של גילוי מחדש וסוף סוף חיבור עם המוזיקה ששמעתי מסביב אותי בצעירותי". כל השירים נכתבו והולחנו על ידי גרג גונזלס.  מידע על האלבום X's באתר MusicBrainz האלבום X's באתר טיידל Castro, Lauren (28 בפברואר 2024). "Cigarettes After Sex Is More Addictive Than Ever". Texas Monthly (באנגלית). נבדק ב-28 בפברואר 2024. {{cite journal}}: (עזרה) Ragusa, Paolo (28 בפברואר 2024). "Cigarettes After Sex Announce New Album X's, Detail World Tour". Consequence. נבדק ב-28 בפברואר 2024. {{cite web}}: (עזרה) Pearis, Bill (28 בפברואר 2024). "Cigarettes After Sex announce new LP & 2024 tour, playing Madison Square Garden". BrooklynVegan (באנגלית). נבדק ב-28 בפברואר 2024. {{cite journal}}: (עזרה) Carter, Daisy (28 בפברואר 2024). "Cigarettes After Sex confirm new album X's with world tour announcement". DIY. נבדק ב-28 בפברואר 2024. {{cite web}}: (עזרה) Deville, Chris (28 בפברואר 2024). "Cigarettes After Sex Announce New Album 'X's': Hear "Tejano Blue"". Stereogum (באנגלית). נבדק ב-28 בפברואר 2024. {{cite web}}: (עזרה) Kelly, Tyler Damara (28 בפברואר 2024). "Cigarettes After Sex announce their forthcoming album, X's". The Line of Best Fit (באנגלית). נבדק ב-28 בפברואר 2024. {{cite journal}}: (עזרה) "X's / Cigarettes After Sex". נבדק ב-7 במרץ 2024 – via Tidal. {{cite web}}: (עזרה) "X's by Cigarettes After Sex". Apple Music. נבדק ב-28 בפברואר 2024. {{cite web}}: (עזרה)
נמרוד אלבז

נמרוד אלבז (נולד ב-4 באוקטובר 1968) הוא כדורגלן עבר ישראלי ששיחק בעמדת החלוץ. אלבז נולד בקריית שמונה והתחיל את הקריירה שלו בהפועל קריית שמונה ששיחקה אז בליגות הנמוכות. בקיץ 1991 חתם בהפועל כפר סבא מהליגה השנייה ובעונתו השנייה עלה עמה לליגה הראשונה. ב-4 בספטמבר 1993 ערך את הופעת הבכורה שלו בקבוצה בניצחון 0-2 נגד הפועל חיפה בו גם בישל את השער הראשון במשחק למוטי יברבאום. ב-25 בדצמבר הבקיע את שער הבכורה שלו בקבוצה בהפסד 4-1 לצפרירים חולון. בסיום העונה כפר סבא ירדה לליגה השנייה ואלבז שוחרר מהמועדון. בקיץ 1994 חתם בהפועל בית שאן. ב-27 באוגוסט 1994 ערך את הופעת הבכורה שלו בקבוצה בהפסד 1-0 להפועל פתח תקווה. ב-31 בדצמבר הבקיע את שער הבכורה שלו בקבוצה בתיקו 2-2 נגד מכבי חיפה. נמרוד אלבז, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נמרוד אלבז".